28/12/2009 | Administración LocalMunicipal
A Coruña
Instituto Municipal A Coruña Espectáculos
Contratación dun técnico de Administración para o IMCE

ANUNCIO: CONTRATACIÓN DUN TÉCNICO DE ADMINISTRACIÓN PARA O IMCE O Consello Reitor do Instituto Municipal Coruña Espectáculos (IMCE), na súa reunión do día de hoxe, adoptou, entre outros, o seguinte acordo: “PRIMEIRO. - Autorizar a contratación dun Técnico de Administración do IMCE baixo a modalidade de contrato laboral fixo. SEGUNDO. - Aprobar as bases do concurso-oposición, que se achegan en documento anexo, para cubrir a devandita praza. TERCEIRO. - Realizar os trámites oportunos para a selección do traballador, facultando o Presidente do IMCE para a sinatura de cantos documentos sexan precisos para a execución do acordado.” Esta resolución é definitiva en vía administrativa e contra ela só procede a interposición de recurso contencioso-administrativo ante os xulgados do Contencioso-Administrativo de A Coruña, no prazo de dous meses, contados a partir do día seguinte da publicación da Resolución (art.8 e 46 da Lei 29/1998, do 13 de xullo, reguladora da Xurisdición Contencioso-Administrativa). A Coruña, 11 de decembro de 2009. O Presidente do IMCE, P. D. Mª Xosé Bravo San José Vicepresidenta do IMCE As presentes bases teñen por obxecto rexer unha convocatoria para cubrir a praza, baixo a modalidade de contrato laboral fixo, de Técnico de Administración do Instituto Municipal Coruña Espectáculos (IMCE). As funcións do posto serán as establecidas na Relación de Postos de Traballo do IMCE, que son as relativas a control da xestión administrativa, en especial no relativo á contratación administrativa, concesións e licenzas, elaboración dos informes relativos aos recursos e reclamacións, supervisión das condicións de contratación dos espectáculos e, en xeral, cantas funcións do ámbito xurídico-administrativo, propias da súa competencia, séxanlle encomendadas. As retribucións brutas serán de 36.531,74 € anuais, equiparadas a un grupo A1 con nivel 24. Para tomar parte nas probas selectivas, os/as aspirantes deberán reunir os seguintes requisitos, referidos todos e cada un deles á data en que remate o prazo de presentación de solicitudes: a) Ter a nacionalidade española, sen prexuízo do disposto no artigo 57 do Estatuto Básico do Empregado Público, e demás normas concordantes. b) Ter cumpridos dezaseis anos e non exceder, no seu caso, da idade máxima de xubilación forzosa. c) Estar en posesión do título Licenciado/a en Dereito, Políticas, Económicas ou Empresariais. d) Posuír a capacidade funcional para o desempeño das tarefas habituais da praza. e) Non ter sido separado/a mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin se achar en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso do persoal laboral, no que fose separado ou inhabilitado. No caso de ser nacional doutro Estado, non acharse inhabilitado ou en situación equivalente nin haber sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. O sistema de selección é concurso oposición. As instancias solicitando tomar parte no proceso selectivo dirixiranse ao Presidente do IMCE e presentaranse debidamente cumpridas no rexistro do IMCE, sito na rúa Francisco Pérez Carballo, 2 (Edificio Coliseum), durante o prazo de vinte días naturais contados dende o seguinte ao da publicación do anuncio da convocatoria no Boletín Oficial do Estado. Así mesmo, poderán remitirse na forma determinada na Lei 30/1992, do 26 de novembro, de Réxime Xurídico das Administracións Públicas e Procedemento Administrativo Común (LRXAPe PAC). Á instancia acompañarase inescusablemente orixinais ou fotocopias compulsadas de: a) NIF b) Titulación requerida c) Méritos que os/as aspirantes aleguen para a valoración na fase de concurso. d) Acreditación, no seu caso, dos cursos de iniciación e de perfeccionamento do galego (Celga 4). Rematado o prazo de presentación de instancias, o Presidente do IMCE ditará resolución pola que declarará aprobada a lista de admitidos/as e excluídos/as. A lista provisional de admitidos/as publicaráse no Boletín Oficial da Provincia de A Coruña. Facilitaranse dez días aos/ás aspirantes para que enmenden as faltas ou acompañen os documentos preceptivos sinalados na base sexta, no caso de que estos non se houbesen presentado no prazo sinalado. No suposto de que os/as interesados/as non aporten a devandita documentación, se considerará que desisten da súa petición. A lista definitiva de admitidos/as publicaráse no Boletín Oficial da Provincia de A Coruña, determinando así mesmo a composición do Tribunal. Os/as aspirantes con discapacidade farán constar se precisan adaptación para as probas. A solicitude de adaptación poderá ser formulada por calquera aspirante con discapacidade debidamente acreditada. Seguiranse os criterios xerais para a adaptación de tempos adicionais nos procesos selectivos para o acceso ao emprego público de persoas con discapacidade establecidos na ORDE PRE/1822/2007 de 9 de xuño. O Tribunal calificador do proceso selectivo designarase a tenor e de conformidade co sinalado no art.60 da Lei 7/2007 do 12 de abril pola que se aproba o Estatuto Básico do Empregado Publico. Conforme ao citado artigo, os órganos de selección serán colexiados e a súa composición deberá axustarse aos principios de imparcialidade e profesionalidade dos seus membros. O persoal de elección ou de designación política, os funcionarios/as interinos/as e o persoal eventual non poderán formar parte dos órganos de selección. A pertenza aos órganos de selección será sempre a título individual, non podendo ostentarse esta en representación ou por conta de ninguén. De acordo co disposto nos parágrafos anteriores, o Tribunal estará formado por 5 membros, incluido o Presidente e o Secretario, designados entre o persoal do IMCE e, no seu defecto, entre persoal do Concello nombrado polo Presidente do IMCE a proposta do órgano competente en materia de xestión de persoal. A composición do tribunal será predominantemente técnica, debendo posuír todos os membros un nivel de titulación igual ou superior ao esixido para o ingreso na praza convocada. Os membros dos Tribunais deberán absterse de formar parte destes cando concorran as circunstancias previstas no artigo 28 da Lei 30/1992 notificándoo á autoridade convocante, ou cando realizasen tarefas de preparación a probas selectivas nos cinco anos anteriores á publicación desta convocatoria. Os/as aspirantes poderán recusalos de acordo co artigo 29 da mencionada Lei. O Tribunal non poderá constituirse nin actuar sen a asistencia de roáis da metade dos seus membros, titulares ou suplentes. Por cada sesión do Tribunal levantarase o correspondente acta. Aquelas sesións que duren un día só darán lugar ao levantamento dunha acta. Aos efectos de percepción de asistencias polos membros concorrentes ás sesións do Tribunal, aplicaranse as seguintes regras: • o Tribunal deberá estar constituido formalmente de acordo co establecido nos parágrafos anteriores. • Os membros do tribunal, a estes efectos, estarán clasificados nas categorías que establece o número 1 do artigo 30 do Decreto 462/2002 do 24 de malo sobre indemnizacións por razón do servizo. A non presenza dun membro do tribunal nunha sesión levará consigo a non percepción de axudas de custo O Tribunal resolverá todas as dúbidas que puidesen xurdir na aplicación destas normas. Non terá carácter eliminatorio e consistirá na avaliación por parte do tribunal dos méritos que concorran en cada un/unha dos/as aspirantes, para o cal se acompañarán á instancia os documentos xustificativos (orixinais ou fotocopias compulsadas) que consideren oportunos. Non se tomarán en consideración nin serán valorados aqueles méritos que non queden debidamente acreditados, en todos os seus extremos, na data de finalización do prazo de presentación das instancias. Valoraranse os méritos conforme ao seguinte baremo: a) Experiencia: 1. Por servicios prestados en organismos autónomos de xestión cultural da Administración Local en prazas da mesma categoría, e de natureza similar ó posto de traballo convocado, a razón de 0,50 puntos por mes.2. Por servicios prestados na Administración Local en prazas da mesma categoría, e de natureza similar ó posto de traballo convocado, a razón de 0,25 puntos por mes.3. Por servicios prestados no resto das Administracións Públicas en prazas da mesma categoría, e de natureza similar ó posto de traballo convocado, a razón de 0,10 puntos por mes. A acreditación dos méritos incluidos neste apartado realizarase mediante aportación de Informe de vida laboral expedido pola Seguridade Social e mediante certificado de funcións desempeñadas emitido pola Administración contratante. O máximo de puntuación por este apartado será de 10 puntos. b) Cursos de formación e perfeccionamento: Pola acreditación de asistencia a cursos de formación e perfeccionamento expedidos ou homologados por organismos oficiais e directamente relacionados coas funcións propias da praza obxecto da presente convocatoria. A valoración realizarase: - Cursos de menos de 10 horas de duración: 0,20 puntos - Cursos de duración comprendida entre 10 e 19 horas: 0,30 puntos. - Cursos de duración comprendida entre 20 e 49 horas: 0,50 puntos. - Cursos de duración igual ou superior ás 50 horas: 0,75 puntos. No suposto de que as certificacións non especifiquen o número de horas concederase a puntuación mínima. Non se puntuarán as xornadas, congresos ou similares. O máximo de puntuación por este apartado será de 4 puntos. O resultado da fase de concurso publicarase no Taboleiro de Anuncios do IMCE e na páxina web www.coruna.es.Os/as interesados/as, no prazo de dez días a partir desta publicación, poderán aducir as alegacións que consideren oportunas. A resolución definitiva, que incluirá o lugar e hora de realización do primeiro exercicio, será publicada do mesmo xeito. A oposición constará de cuatro exercicios, os tres primeiros de carácter obrigatorio e eliminatorio. Primeiro exercicio. - De carácter teórico, consistirá en contestar por escrito, nun período máximo dunha hora, un cuestionario tipo test de 60 preguntas relacionadas coas áreas de coñecementos ás que se refire o Anexo da Convocatoria. O exercicio será cualificado de 0 a 30 puntos, sendo preciso alcanzar un mínimo de 15 puntos para superalo, sendo eliminados os aspirantes que non o obteñan. O Tribunal determinará o nivel de coñecementos esixidos para alcanzar a puntuación mínima e publicará a lista de aprobados e as súas calificacións no Taboleiro de Anuncios do IMCE e na páxina web www.coruna.es, incluindo o lugar e hora de realización do segundo exercicio. Segundo exercicio. — De carácter teórico, consistirá en contestar por escrito, nun período máximo dunha hora, 5 preguntas relacionadas coas áreas de coñecementos ás que se refire o Anexo da Convocatoria. O exercicio será cualificado de 0 a 10 puntos, sendo preciso alcanzar un mínimo de 5 puntos para superalo, sendo eliminados/as os/as aspirantes que non o obteñan. O Tribunal determinará o nivel de coñecementos esixidos para alcanzar a puntuación mínima e publicará a lista de aprobados e as súas calificacións no Taboleiro de Anuncios do IMCE e na páxina web www.coruna.es, incluindo o lugar e hora de realización do terceiro exercicio. Terceiro exercicio.- De carácter práctico, consistirá na redacción dun informe con proposta de resolución, durante un período máximo dunha hora e media, sobre un suposto práctico sobre os contidos das materias comprendidas no Anexo desta Convocatoria. No desenvolvemento desta proba os/as aspirantes poderán facer uso de textos legais non comentados. O exercicio será cualificado de 0 a 10 puntos, seudo preciso alcanzar un mínimo de 5 puntos para superalo, sendo eliminados os/as aspirantes que non o obteñan. O Tribunal determinará o nivel de coñecementos esixidos para alcanzar a puntuación mínima e publicará a lista de aprobados e as súas calificacións no Taboleiro de Anuncios do IMCE e na páxina web www.coruna.es, incluindo o lugar e hora de realización do cuarto exercicio. O Tribunal poderá acordar a lectura por parte dos/das aspirantes dos exercicios, así como conversar cos mesmos sobre as materias obxecto destes, e pedirlle explicacións complementarias sobre o contido do tema desenvolvido así como sobre as competencias precisas para o desempeño da praza de Técnico de Administración do IMCE. Cuarto exercicio.- Coñecemento do idioma galego. Consistirá na tradución directa e/ou inversa dun texto facilitado polo Tribunal. O tempo de realización será de 30 minutos. A cualificación do exercicio será de apto ou non apto, e o Tribunal publicará os resultados no Taboleiro de Anuncios do IMCE e na páxina web www.coruna.es.Quedarán exentos dente exercicio todos aqueles aspirantes que acrediten ter superados os cursos de iniciación e perfeccionamento de galego (Celga 4) coa correspondente certificación, que deberán presentar coa instancia. Se durante o desenvolvemento do proceso selectivo chegase a coñecemento do Tribunal que algún dos/as aspirantes carece de calquera dos requisitos esixidos na convocatoria, excluiráselle da merma logo de audiencia do/a interesado/a, comunicándoo no mesmo día á autoridade que convocara o proceso selectivo. Procederase do mesmo xeito se ao longo do proceso selectivo no Tribunal suscítanse dúbidas respecto da capacidade do/a aspirante para o desempeño das actividades habitualmente desenvolvidas polo persoal do corpo ao que se opta. A cualificación final do concurso-oposición viró determinada pola suma dos méritos do concurso e dos resultados obtidos na fase de oposición. Unha vez rematada a cualificación dos/as aspirantes, o Tribunal, á vista dos resultados totais, proporá ao órgano competente o nomeamento do/a aspirante que obtivera as maiores puntuacións, para os efectos de formalizar o contrato laboral de traballo, e publicará no taboleiro de anuncios do IMCE e na páxina web www.coruna.es o nome do/a candidato/a aprobado/a. Se terán en conta os seguintes criterios de orde de prioridade nos casos de empate na puntuación final do proceso selectivo: 1° A nota máis alta no primeiro exercicio da fase de oposición.2° A nota máis alta no terceiro exercicio da fase de oposición.3° A puntuación da fase de concurso. Contra a puntuación obtida, os/as aspirantes que o consideren oportuno poderán presentar reclamacións ante o propio Tribunal no prazo de 10 días hábiles, contados a partir do día seguinte ao da publicación da puntación de que se trate. A vista das reclamacións que se presenten, e no caso de ser estimadas, realizaranse as oportunas correccións. O/A aspirante proposto achegará dentro do prazo de vinte días naturais contados a partir da publicación do nome do/a candidato/ha seleccionado/a, a seguinte documentación: 1. Fotocopia (que deberá presentarse co orixinal para compulsar) do seu Documento Nacional de Identidade.2. Copia autenticada ou fotocopia (que deberá presentarse co seu orixinal para compulsar) do título baseándose no cal se procedeu á admisión, ou ben xustificante de cumprir todos os requisitos para a súa expedición. Se estes documento estivesen expedidos despois da data de terminación do prazo de presentación de instancias, deberá xustificarse a data en que finalizaron os correspondentes estudios.3. Declaración xurada de non ter sido separado/a, mediante expediente disciplinario, do servizo do Estado, das Comunidades Autónomas ou das Entidades Locais, nin se achar inhabilitado para o exercicio de funcións públicas por sentenza firme.4. Certificado acreditativo de poseer a capacidade funcional para o desempeño das tarefas habituais da praza á que se aspira, que será expedido polo órgano competente que sinale o IMCE.5. Declaración xurada de non incorrer en ningún dos supostos de incompatibilidade establecidos na lexislación sobre a materia.6. Fotocopia da cartilla da Seguridade Social (no caso de estar dado de alta). Para o suposto de que tivese a condición de empregado/a público/a, estará exento de xustificar documentalmente as condicións e requisitos xa demostrados para obter o seu nomeamento, debendo presentar certificación do Ministerio ou Organismo do que dependa, acreditando a súa condición e demais circunstancias que consten no seu expediente persoal ou folla de servizos. Se dentro do prazo indicado, salvo caso de forza maior, o/a aspirante proposto non presentase a súa documentación ou non reunise os requisitos esixidos, non poderá procederse á súa contratación, quedando anuladas todas as súas actuacións, sen prexuízo das responsabilidades que puidesen incorrer por falsidade na instancia solicitando tomar parte no proceso selectivo. O contrato quedará sometido a un período de proba de tres meses. A formalización do contrato laboral efectuarase no prazo de cinco días a contar dende a presentación de toda a documentación a que se fai referencia na base anterior. Ata tanto non se formalice o contrato e non se incorpore ao traballo, o/a aspirante non terá dereito a prestación económica ningunha. O Tribunal queda autorizado para resolver as dúbidas que se presenten e tomar os acordos necesarios para a boa orde do proceso selectivo no non previsto nestas bases. Así mesmo rexerán a lexislación básica do Estado sobre Función Pública e o RD 896/1991, polo que se establecen as regras básicas e programas mínimos a que debe axustarse a selección de funcionarios da Administración Local. No non previsto en elas, a regulamentación que para o ingreso na Función Pública establece a Comunidade Autónoma de Galicia e supletoriamente, o Regulamento Xeral de Ingreso do Persoal ao Servizo da Administración do Estado. As presentes bases serán publicadas no Boletín Oficial da Provincia. As bases da convocatoria e todos os actos administrativos que se deriven desta e da actuación do tribunal poderán ser impugnados por os/as interesados/as mediante a interposición de recurso contencioso-administrativo ante o Xulgado do contencioso-administrativo de A Coruña no prazo de dous meses (artigos 8, 14 e 46 da Lei 29/1998, do 13 de xullo reguladora da xurisdición contenciosa-administrativa), ou ben, previamente e con carácter potestativo, recurso de reposición ante o órgano autor do acto impugnado, no prazo dun mes (artigo 116 da Lei 30/92 LRJAPYPAC), sen prexuízo de que os/as interesados/as poidan exercitar calquera outro que consideren conveniente. A Coruña, 18 de novembro de 2009 O Presidente do IMCE, P. D. María Xosé Bravo San José Vicepresidenta do IMCE TEMA 1. A Constitución Española de 1978. Estrutura e principios xerais. TEMA 2.0 Acto Administrativo. Concepto e clases. Elementos. Requisitos: motivación e forma. Eficacia dos actos administrativos. Executividade. TEMA 3. A notificación dos actos. A publicación de disposicións xerais e actos administrativos. TEMA 4. A invalidez do acto administrativo. Supostos de nulidade e anulabilidade. O principio de conservación do acto administrativo. A revisión de actos e disposicións pola propia administración: supostos. A revogación dos actos. A rectificación dos erros materiais ou de feito. TEMA 5.0 procedemento administrativo. Concepto, fins e clases. Interesados no procedimento. TEMA 6. Dereitos e deberes dos cidadáns. Colaboración e comparecencia dos cidadáns. TEMA 7. Responsabilidade na tramitación. A obriga de resolver. A falta de resolución expresa: o réxime do silencio administrativo. TEMA 8.0 procedemento administrativo. Termos e prazos. TEMA 9. Iniciación do procedemento administrativo: clases, emenda e mellora das solicitudes. Presentación de solicitudes, escritos e comunicacións. Medidas provisionais e acumulación. TEMA 10. Ordenación do procedemento administrativo. Instrución: intervención dos interesados, probas e informes. TEMA 11. Finalización do procedemento. Contido da resolución expresa: principio de congruencia e de non agravación da situación inicial. A terminación convencional. O desistimento e a renuncia. A caducidade. TEMA 12. Execución do procedemento administrativo. TEMA 13. Revisión de oficio dos actos en vía administrativa. TEMA 14. Os recursos administrativos. Actos susceptibles de recursos administrativos. Clases de recursos administrativos. A suspensión da execución do acto recorrido. As reclamacións previas ao exercicio das accións civís e laborais. TEMA 15. A contratación administrativa. Obxecto e ámbito de aplicación da lei. Prazo de duración dos contratos. Liberdade de pactos e contido mínimo do contrato. TEMA 16. Tipos de contratos do sector público. TEMA 17. Órgano de contratación. Responsabilidade do contrato. Perfil do contratante. TEMA 18. Obxecto, prezo e contía do contrato. TEMA 19. Garantías nos contratos. TEMA 20. Tramitación do expediente de contratación. Normas xerais. Pregos de cláusulas administrativas e de prescricións técnicas. TEMA 21. Procedementos de adxudicación dos contratos. Disposiciones xerais e publicidade da licitación. TEMA 22. Procedementos de adxudicación. TEMA 23. Licitación da contratación pública. TEMA 24. Selección do adxudicatario. TEMA 25. Publicidade e notificación da adxudicación. TEMA 26. Formalización do contrato. TEMA 27. Efectos dos contratos. Prerrogativas da Administración nos contratos administrativos. TEMA 28. Execución dos contratos. Modificación dos contratos. TEMA 29. Extinción, cumprimento e resolución dos contratos. TEMA 30. As Mesas de contratación. TEMA 31. A responsabilidade da Administración Pública. Presupostos. Efectividade da reparación. Os procedementos de responsabilidade patrimonial. A responsabilidade de autoridades e persoal ao servizo das Administracións Públicas. TEMA 32. A Administración Local na Constitución de 1978. Lexislación estatal sobre réxime local. Lexislación autonómica sobre réxime local e as súas relacións coa estatal. TEMA 33. A Potestade Regulamentaria das Entidades Locais. Órganos titulares. TEMA 34. As Ordenanzas e Regulamentos. Elaboración e aprobación das Ordenanzas e Regulamentos. A publicación das normas locais. Os Bandos. TEMA 35. O Municipio. Concepto e elementos. A organización municipal. TEMA 36. Municipios de Gran Poboación. TEMA 37. Os organismos autónomos. TEMA 38. O IMCE: Natureza e obxecto. TEMA 39. O IMCE: Órganos de goberno. TEMA 40. O IMCE: Funcionamento e réxime xurídico. TEMA 41. O IMCE: Patrimonio, persoal e contratación. TEMA 42. O IMCE: Réxime económico. TEMA 43.0 IMCE: Control e tutela polo Concello. TEMA 44. Réxime de sesións e acordos das Corporacións Locais. Normas reguladoras. As sesións; as súas clases; requisitos e procedementos de constitución e celebración. TEMA 45. Os acordos das Corporacións Locais. Sistema de votación e computo de maiorías. Actas e Certificacións. Informes do Secretario e do Interventor. TEMA 46. As resolucións do Presidente da Corporación. Moción de censura e cuestión de confianza. TEMA 47. Os recursos contra os actos das Entidades Locais. A revogación e a revisión de oficio. As reclamacións previas á vida xudicial ordinaria. Rectificación de erros. TEMA 48. A función pública local. Normativa básica estatal e lexislación autonómica. TEMA 49. Os instrumentos de organización do persoal: cadro de persoal e relacións de postos de traballo. Os instrumentos reguladores dos recursos humanos: a oferta de emprego e outros sistemas de racionalización. TEMA 50. Estatuto Básico do Empregado Público. O acceso á función pública: principios reguladores, requisitos e sistemas selectivos. A pérdida da relación de servizo. TEMA 51.0 réxime de provisión de postos de traballo. TEMA 52. As situacións administrativas dos funcionarios locais. TEMA 53. Clases de persoal ao servicio das Administracións Públicas. TEMA 54. Dereitos retributivos do persoal. TEMA 55. Réxime de vacacións, licenzas e permisos. TEMA 56. O persoal contratado en réxime de dereito laboral. Réxime xurídico. Modalidades de contratos. TEMA 57. Estatuto dos traballadores. Duración dos contratos. Dereitos e deberes derivados do contrato. A Xornada laboral. TEMA 58. Estatuto dos traballadores. Suspensión e extinción do contrato de traballo. TEMA 59. A lei 7/2004 do 16 de xullo, galega para a igualdade de mulleres e homes. TEMA 60. As Facendas Locais: Principios Constitucionais. Lexislación aplicable. TEMA 61. Recursos das Facendas Locais. Imposición e ordenación de tributos locais. As Ordenanzas Fiscais: contido e procedemento de elaboración. TEMA 62. As Ordenanzas Fiscais e de prezos públicos do Concello da Coruña de especial referencia no IMCE. TEMA 63.0 Orzamento das Entidades Locais. Estructura. Principios presupostarios. TEMA 64. Formación e aprobación do Orzamento. As bases de execución. Prórroga do Orzamento. TEMA 65.0 crédito orzamentario. Modificacións de créditos: clases e tramitación. TEMA 66. Fases do procedemento do gasto no réxime local. Clases de pagos. Anticipos de caixa fixa e pagos a xustificar. A Coruña, 18 de novembro de 2009 O Presidente do IMCE, P. D. María Xosé Bravo San José Vicepresidenta do IMCE